Diari Oficial de la Generalitat Valenciana


Sumari del DOGV 9699, del 06-10-2023 (2023/10397)

ACORD de 3 d'octubre de 2023, del Consell, pel qual se separen, es designen i es renoven vocalies del Consell d'Administració de l'Autoritat Portuària de València.
-------------------------------------------------------------------------------------------------------------------------------------------------------------------

### Dades del document

Número de DOGV
:   9699

Data del DOGV
:   06-10-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/10132


Data del document
:   03-10-2023

Organisme emissor


Tipus de document
:   Acord

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * Conselleria d'Habitatge, Obres Públiques i Vertebració del Territori
    * instal·lació portuària

ACORD de 3 d'octubre de 2023, del Consell, pel qual se separen, es designen i es renoven vocalies del Consell d'Administració de l'Autoritat Portuària de València. [2023/10555]  
D'acord amb l'article 30.1 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, aquests consells han d'estar formats, respectivament, pel president de l'entitat, el capità marítim i tretze vocals.  
  
L'apartat 2 de l'article 30 del citat text refós disposa que la designació i separació dels vocals haurà de fer-se necessàriament a proposta de les administracions públiques i entitats i organismes representats en el consell d'administració, entre els quals, en el seu apartat d cita els municipis en el terme dels quals estiga localitzada la zona de servei del port, que en el cas del Consell d'Administració de l'Autoritat Portuària de València tindran una representació de dues vocals, segons disposa el Decret 167/2010.  
Les designacions les realitzaran les comunitats autònomes i tindran una duració de quatre anys, sent renovables.  
En l'àmbit de la Comunitat Valenciana la competència de separació i designació correspon al Consell, per raó de l'article 17.b de la Llei 5/1983, de 30 de desembre, del Consell.  
L'Autoritat Portuària de València ha donat trasllat a la Conselleria de Medi Ambient, Aigua, Infraestructures i Territori, de la Resolució d'alcaldia de l'Ajuntament de València, de 30 de juny de 2023, mitjançant la qual es proposa la designació de la seua alcaldessa, María José Catalá Verdet, com a vocal representant d'aquest Ajuntament en el Consell d'Administració de l'Autoritat Portuària de València.  
En la mateixa comunicació es dona trasllat de la Resolució d'alcaldia de l'Ajuntament de Sagunt, de 15 de setembre de 2023, per a la designació del seu alcalde, Darío Moreno Lerga, com el seu representant en el Consell d'Administració de l'Autoritat Portuària de València.  
En conseqüència, a proposta de la consellera de Medi Ambient, Aigua, Infraestructures i Territori, el Consell, en la reunió del día 3 d'octubre de 2023,  
  
  
ACORDA  
  
Primer  
La separació, com a vocal del Consell d'Administració de l'Autoritat Portuària de València, en representació del municipi de València, de Joan Ribó i Canut.  
  
Segon  
La designació, com a vocal del Consell d'Administració de l'Autoritat Portuària de València, en representació del municipi de València, de María José Catalá Verdet.  
  
Tercer  
La renovació, com a vocal del Consell d'Administració de l'Autoritat Portuària de València, en representació del municipi de Sagunt, de Darío Moreno Lerga.  
  
Quart  
Aquest acord tindrà efectes des de l'endemà de la publicació en el Diari Oficial de la Generalitat Valenciana.  
  
València, 3 d'octubre de 2023  
  
La secretària del Consell,   
SUSANA CAMARERO BENÍTEZ